OpenLLM-France/wikimedia huggingface dataset:
# Haplogrup B

«Haplogrup B» té aquests significats:
Haplogrups del cromosoma Y humà :
| | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic |
| | A | A | A | A | BT | | | | | | | | | | | | | | | | |
| | | | B | B | B | CT | CT | CT | CT | | | | | | | | | | | | |
| | | | | | DE | DE | C | F | F | F | F | F | | | | | | | | | |
| | | | | | D | E | | | G | H | IJ | IJ | K | K | K | K | | | | | |
| | | | | | | | | | | | I | J | | LT | MS | MS | NO | NO | P | P | |
| | | | | | | | | | | | | | | | | | N | O | | Q | R |
Haplogrups mitocondrials humans :
| Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | | | | | | | | | | | | | | | | | |
| L0 | L1 | L1 | L1 | L1 | L1 | L1 | L1 | L1 | L1 | L1 | L1 | L1 | L1 | | | | | | | | | | | | | | | | | | | | | |
| L0 | L2 | L3 | L3 | L3 | L3 | L3 | L3 | L3 | L3 | L3 | | | | | | | | | | | | | | | | L4 | L5 | L6 | L7 | |
| L0 | L2 | | | | M | M | M | M | M | N | N | N | N | N | N | N | | | | | | | | | | | | | | | L4 | L5 | L6 | L7 |
| L0 | L2 | CZ | CZ | D | E | G | Q | | A | I | O | | | R | R | R | | | | | | S | W | X | Y | L4 | L5 | L6 | L7 | |
| L0 | L2 | C | Z | D | E | G | Q | | A | I | O | B | F | pre-HV | pre-HV | | pre-JT | pre-JT | P | UK | UK | | S | W | X | Y | L4 | L5 | L6 | L7 |
| L0 | L2 | C | Z | D | E | G | Q | | A | I | O | B | F | HV | HV | | JT | JT | P | U | K | S | W | X | Y | L4 | L5 | L6 | L7 | |
| L0 | L2 | C | Z | D | E | G | Q | | A | I | O | B | F | H | V | | J | T | P | U | K | S | W | X | Y | L4 | L5 | L6 | L7 | |
# Benjamin Barber

Benjamin Barber (Ciutat de Nova York, 2 d'agost de 1939 - Ciutat de Nova York, 24 d'abril de 2017) fou un politòleg estatunidenc, molt conegut pels seu llibres de Jihad vs. McWorld (1996) i If Mayors Ruled the World (2013). Treballà com a investigador al Center of Philanthropy and Civil Society de la Universitat de Nova York.

## Publicacions

* Superman and Common Men: Freedom, Anarchy and the Revolution (1971)
* The Death of Communal Liberty: A History of Freedom in a Swiss Mountain Canton (1974)
* Liberating Feminism (1976)
* Marriage Voices (novel·la del 1981)
* Strong Democracy: Participatory Politics for a New Age (1984)
* The Conquest of Politics: Liberal Philosophy in Democratic Times (1988)
* An Aristocracy of Everyone: The Politics Of Education and the Future of America (1992)
* America Skips School (1993) aparegut a Harper's Magazine
* Jihad vs. McWorld: How Globalism and Tribalism Are Reshaping the World (1996)
* A Place for Us: How to Make Society Civil and Democracy Strong (1998)
* A Passion for Democracy: American Essays (2000)
* The Truth of Power: Intellectual Affairs in the Clinton White House (2001)
* Fear's Empire: War, Terrorism, and Democracy in an Age of Interdependence (2003)
* Strong Democracy: Participatory Politics for a New Age (Twentieth Anniversary Revision 2004)
* Schwächt oder stärkt E-Technologie die Demokratie?, a: Robertson-von Trotha, Caroline Y. (ed.): Kultur und Gerechtigkeit (= Kulturwissenschaft interdisziplinär/Interdisciplinary Studies en Culture and Society, Vol. 2), Baden-Baden (2007)
* Consumed: How Markets Corrupt Children, Infantilize Adults, and Swallow Citizens Whole (2007)
* If Mayors Ruled the World: Dysfunctional Nations, Rising Cities (October 2013)

## Referències

* ↑ Biografia al seu web personal
* ↑ http://www.demos.org/people.cfm?currentpersonnelid=2DE59180%2D3FF4%2D6C82%2D51C1FE2F01C20235 Arxivat 2011-10-07 a Wayback Machine.
* ↑ Capdevila, Carles Ara Diumenge (Diari Ara), 08-06-2014 [Consulta: 8 juny 2014].
* ↑ http://benjaminbarber.org/books/if-mayors-ruled-the-world Arxivat 2014-06-13 a Wayback Machine.

## Enllaços externs

* Benjamin Barber - Lloc web oficial
# El Gordo

* Aquest article tracta sobre el municipi espanyol. Si cerqueu la loteria de Nadal espanyola, vegeu «Sorteig Extraordinari de Nadal».
El Gordo és un municipi de la província de Càceres, a la comunitat autònoma d'Extremadura (Espanya).
Tot i no tractar-se d'un enclavament, a aquest municipi extremeny només s'hi pot accedir per carretera des de Castella - la Manxa, doncs queda arraconat per l'embassament de Valdecañas.
El Gordo és el poble d'Espanya amb la majoria colònia de cigonyes blanques (més de 400) i així ho anuncia un cartell a l'entrada del poble.

## Demografia

Evolució demogràfica :
| 2001 | 2002 | 2003 | 2004 | 2005 | 2006 |
| 298 | 288 | 274 | 296 | 300 | 314 |

## Vegeu també

* Dolmen de Guadalperal
# Vall de Bielsa

La Vall de Bielsa és una vall del Pirineu aragonès a la comarca del Sobrarb al costat de la vall de Pineta. A la vall de Bielsa s'hi parla un dialecte de l'aragonès, anomenat belsetán. Es troba en procés de substitució lingüística a favor del castellà, llengua majoritària a la zona. El clima de les parts més baixes de la vall, on es troben els nuclis de població, presenta unes temperatures mitjanes de 3,9 °C en el mes més fred i de 21 °C en el mes més càlid. Les precipitacions mitjanes anuals, com les temperatures, varien amb l'altura: van dels 1.305 mm. a Salines als 1.409 mm. en Urdiceto. Les amplituds tèrmiques diàries i estacionals són fortes, sobretot en els cims.
S'estén des de la línia de crestes de la zona axial pirinenca, a l'est del massís de Mont Perdut, conegut per Las Tres Sorores: Mont Perdut (3.355 m), Cilindre de Marboré (3.328 m), i Anyiscle (3.263 m) anomenat, també aquest últim, Soum de Ramond; fins a la confluència del Cinca amb el Cinqueta. Del massís, serralada calcària, el riu Cinca en la vall de Bielsa recull les aigües del riu Barrosa i gira cap al sud iniciant un tram intricat en què se succeeixen canvis de pendent i diversos congosts.
Amb aquest nom es coneixen les valls de l'Alt Cinca, Pineta i de la vall de Barrosa, separades de França per cims d'uns 2.500 metres, entre els quals hi ha passos de comunicació amb França, com el Port de Bielsa. Per l'est, els cims arriben als 3.000 metres i separen la vall de Bielsa de la vall de Gistau. Antigament es comunicava per un camí que passa pel coll de Creu de Guàrdia. Pel sud i per l'oest Montinier i Les Zucas (2800 metres) marquen la frontera amb la vall de Puértolas. A les muntanyes s'hi troben estanys, alguns regulats per a la seva utilització hidroelèctrica, com el Marboré i el Urdiceto.

## Referències

* ↑ «Vall de Bielsa». Gran Enciclopèdia Catalana. Barcelona: Grup Enciclopèdia Catalana.
* ↑ «Aragonese» (en anglès). Ethnologue. SIL International. [Consulta: 11 agost 2011].
* ↑ «11-08-2011». Gran Enciclopèdia Catalana. Barcelona: Grup Enciclopèdia Catalana.
* 1 2 «Bielsa, valle de». Gran Enciclopèdia Aragonesa. DiCom Medios. Arxivat de l'original el 2015-06-17. [Consulta: 17 juny 2015].
* ↑ «Vall de Bielsa». Gran Enciclopèdia Catalana. Barcelona: Grup Enciclopèdia Catalana.
* ↑ «Fitxa d'informació de la xarxa fluvial del Sobrarb, del Govern d'Aragó, p. 69». Arxivat de l'original el 2015-09-23. [Consulta: 17 juny 2015].
# Pilcaya

Pilcaya és un municipi de l'estat de Mèxic. Pilcaya és el cap de municipi i principal centre de població d'aquesta municipalitat. Aquest municipi és a la part nord de l'estat de Guerrero. Limita al nord amb els municipis d'estat de Mèxic, al sud amb Taxco, a l'oest amb Morelos i a l'est amb San Marcos.

## Referències

* ↑ Monografia municipal de Pilcaya Arxivat 2016-05-02 a Wayback Machine., INAFED, 2015. (castellà)
# Campionat de Zúric 1981

L'edició del 1981 fou la 66a del Campionat de Zuric. La cursa es disputà el 3 de maig de 1981, pels voltants de Zúric i amb un recorregut de 272 quilòmetres. El vencedor final fou el suís Beat Breu, que s'imposà per davant de Henri Rinklin i Daniel Willems.

## Classificació final

| | Ciclista | Equip | Temps |
| 1 | Beat Breu | Cilo-Aufina | 7h 02' 51" |
| 2 | Henri Rinklin | Puch-Wolber-Campagnolo | + 2" |
| 3 | Daniel Willems | Capri Sonne-Koga Miyata | + 35" |
| 4 | Alessio Antonini | Santini-Selle Italia | m. t. |
| 5 | Alfons De Wolf | Vermeer Thijs | m. t. |
| 6 | Eddy Schepers | Daf Trucks-Côte d'Or | m. t. |
| 7 | Stefan Mutter | Cilo-Aufina | m. t. |
| 8 | Gerrie Knetemann | TI-Raleigh | m. t. |
| 9 | Sean Kelly | Splendor | m. t. |
| 10 | Silvano Contini | Bianchi-Piaggio | m. t. |

## Referències

* Resultats a les-sports.info
# Harenkarspel

Harenkarspel és un poble i antic municipi de la província d'Holanda Septentrional, al centre-oest dels Països Baixos, fins que s'integrà l'any al municipi de Schagen juntament amb Schagen i Zijpe. L'1 de gener de 2009 tenia 15.997 habitants repartits per una superfície de 54,83 km² (dels quals 0,85 km² corresponen a aigua).

## Centres de població

Dirkshorn, Eenigenburg, Groenveld, Kalverdijk, Kerkbuurt, Krabbendam, 't Rijpje, Schoorldam (part), Sint Maarten, Stroet, Tuitjenhorn, Valkkoog, Waarland, Warmenhuizen.

## Ajuntament

El consistori està format per 17 regidors:
* CDA 6 regidors
* PvdA 4 regidors
* Algemeen Belang 4 regidors
* VVD 3 regidors

## Personatges il·lustres

* Gerard Kuiper, astrònom

## Enllaços externs

* www.harenkarspel.nl Arxivat 2002-11-13 a Wayback Machine.
# Dromioïdeus

Els dromioïdeus (Dromioidea) són una superfamília de crustacis decàpodes de l'infraordre dels braquiürs distribuïda majoritàriament a Madagascar. S'han trobat fòssils des del Cretaci superior d'España.

## Taxonomia

La superfamília Dromioidea inclou 157 espècies en dues famílies:
* Família Dromiidae De Haan, 1833
* Família Dynomenidae Ortmann, 1892

## Referències

* ↑ Barry W.M. Van Bakel, Danièle Guinot, José Carmelo Corral & Pedro Artal. 2012. Graptocarcininae n. subfam., an extinct subfamily of Dynomenidae Ortmann, 1892 (Crustacea, Brachyura, Podotremata). ''Zootaxa'' 3534: 40-52.
* ↑ Sammy De Grave, N. Dean Pentcheff, Shane T. Ahyong et al. «A classification of living and fossil genera of decapod crustaceans». Raffles Bulletin of Zoology, Suppl. 21, 2009, pàg. 1–109. Arxivat 2011-06-06 a Wayback Machine. «Còpia arxivada». Arxivat de l'original el 2011-06-06. [Consulta: 25 setembre 2021].
* ↑ «WoRMS - World Register of Marine Species - Dromioidea De Haan, 1833 [in De Haan, 1833-1850]». [Consulta: 25 setembre 2021].
# Valdeorras

Valdeorras és una comarca de Galícia situada al nord-est de la província d'Ourense. Limita amb la comarca de Quiroga al nord, amb la Terra de Trives a l'oest, amb la comarca de Viana al sud, i amb Sanabria i la Maragatería (província de Zamora), i el Bierzo a l'est.

## Economia

L'economia està basada principalment en l'agricultura (especialment vinyes: la varietat de raïm esperó de gall és conreada ací, dins la Denominació d'Origen Valdeorras), la ramaderia, l'explotació de pedreres de pissarra i la indústria química.

## Municipis (Concellos)

Municipis de la comarca de Valdeorras :
| Municipi (Concello) | Població (2009) | Superfície (km²) | Densitat (hab/km²) |
| Barco de Valdeorras, O | 14.213 | 85,7 | 165,9 |
| Bolo, O | 1.139 | 91,2 | 12,5 |
| Carballeda de Valdeorras | 1.870 | 222,7 | 8,4 |
| Larouco | 581 | 23,7 | 24,5 |
| Petín | 1.030 | 30,5 | 33,8 |
| Rúa, A | 4.816 | 35,9 | 134,1 |
| Rubiá | 1.585 | 100,7 | 15,7 |
| Veiga, A | 1.106 | 290,5 | 3,8 |
| Vilamartín de Valdeorras | 2.164 | 88,3 | 24,5 |
| Valdeorras | 28.504 | 969,1 | 29,4 |

## Evolució demogràfica

| Any | 1857 | 1860 | 1877 | 1887 | 1900 | 1910 | 1920 | 1930 |
| Població | 34.342 | 33.869 | 36.205 | 39.066 | 35.721 | 36.091 | 36.963 | 38.306 |
| Any | 1940 | 1950 | 1960 | 1970 | 1981 | 1991 | 2000 | 2009 |
| Població | 40.612 | 40.367 | 38.855 | 35.602 | 31.810 | 27.913 | 29.052 | 28.504 |
Font: INE

## Història

La història de la vall de Valdeorras ha estat molt influïda per la presència romana. No obstant això, existeixen nombroses proves de la presència anterior a l'arribada dels romans. Han aparegut restes de soterraments rupestres (mámoas) i també hi ha nombrosos topònims d'origen preromà. Les primeres cites històriques de la vall de Valdeorras apareixen en clàssics com Plini que parla dels Gigurri. Tradicionalment s'ha considerat que aquestes tribus asturs (Gigurros, i Calubrigensis) com els antics pobladors de Valdeorras.
L'arribada dels romans va canviar substancialment la vall. El principal element romanizador va ser la construcció de la Via XVIII de la qual queden com mostra diversos ponts en l'actualitat. Després dels romans, que buscaven l'or que havia en el riu Sil, van arribar els suevos i els visigots i posteriorment, el Regne de Lleó, la repoblació, el cristianisme i la influència dels ordes monàstics. En 1624 s'engega el Monestir das Ermitas, que en l'actualitat s'ha convertit en el més important lloc de culte de la comarca.
Durant la Guerra d'Independència, la vall de Valdeorras va assistir a diverses escaramusses entre les tropes franceses d'una banda i l'exèrcit anglès juntament amb les tropes espanyoles i els guerrillers locals. Finalment, durant bona part del segle XX l'esdeveniment més notable va ser la constant emigració primer a Cuba i Amèrica del Sud (Argentina, Uruguai...) i posteriorment a Alemanya, França i Suïssa principalment.

## Enllaços externs

* Comarca de Valdeorras Arxivat 2005-04-22 a Wayback Machine. (castellà)
# Filip Kurto

Filip Kurto (14 de juny de 1991, Olsztyn, Polònia) és un futbolista polonès que juga en la posició de porter que juga pel Western United i la selecció de futbol de Polònia sub-19.
# Artèria arcuada

«Artèria arcuada» té aquests significats:
* Artèria arcuada del peu
* Artèria arcuada del ronyó, o artèries arciformes del ronyó, estan situades en el límit entre el còrtex renal i la medul·la renal.
# Cantó de Saulieu

El cantó de Saulieu és un cantó francès del departament de Costa d'Or, situat al districte de Montbard. Té 14 municipis i el cap és Saulieu.

## Municipis

* Champeau-en-Morvan
* Juillenay
* Molphey
* Montlay-en-Auxois
* La Motte-Ternant
* La Roche-en-Brenil
* Rouvray
* Saint-Andeux
* Saint-Didier
* Saint-Germain-de-Modéon
* Saulieu
* Sincey-lès-Rouvray
* Thoisy-la-Berchère
* Villargoix

## Història

Llista dels consellers generals successius :
| Data d'elecció | Identitat | Partit |
| 1945-1967 | Marcel Roclore | CNI |
| 1967-197. | Auguste Hervey | Divers gauche |
| 197.-1994 | Philippe Lavault | Divers gauche, després UDF |
| 1994- | Anne-Catherine Loisier | CNI, després RPR, després Divers droite |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 6.800 | 7.384 | 6.545 | 6.554 | 6.149 | 6.081 | 5.951 |
| A partir de 1990: Població sense dobles comptes |||||||
# Harfuix

Harfuix fou una nissaga d'emirs xiïtes de la regió libanesa de Baalbek durant l'època otomana.
Els seus orígens són incerts però apareixen ja sòlidament instal·lats a la segona meitat del segle XVI. Musa Harfuix va conspirar amb altres senyors veïns contra Korkmaz Maan del Xuf (1584-1585). El va succeir Yunis Harfuix. Fakhr al-Din II va conspirar contra el senyor de Baalbek i el Djabal Amil, Ali Harfuix, i contra el senyor Mansur Furraykh de la Bekaa, aliats de l'amir kurd i governador de la regió de Trípoli, Yusuf Sayfa; aquests dos senyors foren capturats i executats (vers 1595) per Murad Paixà governador otomà de Damasc i llavors Fakhr al-Din va envair i ocupar la Bekaa i va fer la pau amb Musa Harfush de Baalbek (successor d'Ali Harfush) que va esdevenir el seu aliat.
El 1850 Muhammad Harfuix es va revoltar contra els otomans que van exercir una forta repressió i van deposar als Harfuix. Però encara van conservar una gran influència a la regió de Baalbek fins a la reorganització provincial otomana del 1864, i no foren eliminats fins al 1866. Les restes de la família van quedar reduïdes a la misèria.
La seva bandera era verda.

## Bibliografia

* A. N. Polial, Feudalism in Egypt, Syria, Palestine and the Lebanon 1250-1900, Londres 1939
# Belle-Isle-en-Terre

Belle-Isle-en-Terre (en bretó Benac'h) és un municipi francès, situat a la regió de Bretanya, al departament de Costes del Nord. L'any 1999 tenia 1.099 habitants. El 26 de novembre de 2007 el consell municipal va aprovar la carta Ya d'ar brezhoneg. A l'inici del curs 2007 el 26,1% dels alumnes del municipi eren matriculats a la primària bilingüe. El 1998 es va obrir una escola Diwan al municipi

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.053 | 1.142 | 1.185 | 1.204 | 1.067 | 1.099 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jean David | PS |

## Referències

* ↑ (francès) Ofis ar Brezhoneg: Enseignement bilingue
# El Sant Crist d'Ainet de Besan

El Sant Crist d'Ainet de Besan és la capella del cementiri del poble d'Ainet de Besan, en el terme municipal d'Alins, a la comarca del Pallars Sobirà.
És la capella del cementiri de la població.

## Bibliografia

* Gavín, Josep M. Pallars Jussà. Barcelona: Arxiu Gavín, 1981 (Inventari d'esglésies, 8). ISBN 84-85180-25-9.

## Enllaços externs

* El Sant Crist d'Ainet de Besan en el seu entorn, a l'Institut Cartogràfic de Catalunya
# Valdeolivas

Valdeolivas és un municipi de la província de Conca, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 319 | 319 | 284 | 269 |

## Més informació

ValWeb. La Web de Valdeolivas. Cuenca.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Filip Jícha

Filip Jícha (19 d'abril de 1982, Txecoslovàquia) és un exjugador d'handbol que ocupava la posició de lateral esquerre tant al club com amb la selecció nacional. Actualment entrena l'equip alemany del THW Kiel.

## Trajectòria

Va començar jugant al Stary Plzenec (República Txeca). Després va passar per equips com: Slavia Pilsen (República Txeca, 1995–2000); Kovopetrol Pilsen (República Txeca, 1 partit l'any 2000); Dukla Praga (República Txeca, 2000–2003); St. Otmar St. Gallen (Suïssa, 2003–2005); TBV Lemgo (Suïssa, 2005–2007); THW Kiel (Alemanya, 2007–2015) i a l'estiu dels 2015 va fitxar pel FC Barcelona (Handbol) fins que es va retirar l'any 2017. Va debutar amb la selecció nacional de la República Txeca l'any 2000 i va jugar-hi 148 partits.

## Palmarès com a jugador
### Club

* Final Champions League 2008
* Campió d' Alemanya 2008 i 2009
* Guanyador copa alemanya 2008 i 2009
* Guanyador de la supercopa alemanya 2007 i 2008
* Guanyador Trofeu Champions 2007
* Guanyador copa EHF el 2006 (amb el TBV Lemgo)
* Guanyador copa Qatar Emir's el 2002 (amb el Al Ahli (QAT))
* Campió de la República Txeca el 2003 (amb el Dukla Prague (CZE))

### Personal

* Màxim golejador de la Champions League 2008/2009
* Jugador de l'any 2009 d'Alemanya
* Jugador de l'any de la República Txeca el 2007 i 2008
* Millor lateral esquerre de la República Txeca el 2001, 2002, 2003, 2004 i 2005
* Millor debutant Czech Republic 2000
* Màxim golejador i MVP Euro 2010
* Segon màxim golejador de la World Championship 2007

## Palmarès com a entrenador

* Guanyador de la Bundesliga (handbol) la temporada 2019-2020
* Guanyador de la DHB Supercup la temporada 2020-2021
* Guanyador de la Lliga de Campions masculina de l'EHF la temporada 2019-2020

## Referències

* ↑ «Filip Jicha verlängert frühzeitig seinen Vertrag» (en alemany). THW Kiel, 17-07-2012. [Consulta: 22 juny 2024].
* ↑ «"Elis Woche": Deutsche Meister im Sand gefunden, Jicha beendet Karriere» (en alemany). handball-world. [Consulta: 22 juny 2024].
* ↑ «Vertrag aufgelöst: Filip Jicha verlässt den THW Kiel» (en alemany). THW Kiel, 18-08-2015. [Consulta: 22 juny 2024].

## Enllaços externs

* Filip Jícha - Lloc web oficial
* THW Kiel - Lloc web oficial Arxivat 2020-12-19 a Wayback Machine.
# Txàpuixka

Txàpuixka (en rus: Чапушка) és un poble (un possiólok) de l'óblast de Saràtov, a Rússia, segons el cens del 2010 tenia 7 habitants. Pertany al districte municipal d'Arkadak.

## Referències

* ↑ «Почтовый индекс деревня Александровка, Аркадакский р-н, Саратовская обл». Arxivat de l'original el 2015-01-02.
# Festes d'hivern d'Ibi

Les festes d'hivern són un conjunt d'actes que se celebren en la localitat valenciana d'Ibi (l'Alcoià), entre els dies 13 de desembre i 6 de gener.
Estes festes són l'evolució de les antigues Festes al Naixement del Xiquet Jesús, i entre els seus actes trobem manifestacions locals com ara balls, bàndols, o una simbòlica presa del poder local per un grup de persones anomenats els enfarinats. La primera documentació que menciona esta festa és de l'any 1797, encara que 200 anys abans, en 1597, trobem una acta del Consell que sembla situar l'origen del "Ball del Virrei".
L'any 1957 les festes d'hivern varen deixar de celebrar-se, i no fon fins a l'any 1979 que un grup de persones les va recuperar. Hui dia la celebració té bona salut i és molt coneguda a Ibi i tota la contornada.
En alguns actes d'estes festes es duen a terme les Danses d'Ibi, un repertori de balls antics i típics de la vila, en el qual els ballarins es distribuïxen en dos grups: els fadrins i els casats.
L'acte més conegut és el que se celebra el 28 de desembre, el dia de la Festa dels enfarinats, en el qual un grup de persones prenen el poder del poble i mantenen contra l'"oposició" una guerra de farina, ous i pólvora. Nombrosos mitjans de comunicació de tot Espanya acudixen cada any a Ibi per a informar d'una de les festes valencianes més antigues.
Al juliol de 2009 varen ser declarades Festes d'Interés Turístic Autonòmic.

## Referències

* ↑ «Festes d'hivern» (en castellà). [Consulta: 23 abril 2020].
* ↑ «Els Enfarinats, el gobierno del absurdo toma Ibi (28 de diciembre)» (en castellà). La cantimplora verde. [Consulta: 23 abril 2020].
* ↑ «Las "Festes d'hivern" renacen de las cenizas» (en castellà). Diari Información, 24-11-2019. [Consulta: 23 abril 2020].
* ↑ «Enfarinats, Tapats, Fadrins i Casats protagonitzen les Festes d'Hivern d'Ibi». Arxivat de l'original el 2020-08-05. [Consulta: 23 abril 2020].
* ↑ «Festes d'Hivern - Santa Llucía - Enfarinats» (en castellà). [Consulta: 23 abril 2020].
* ↑ «Las "Festes d'hivern" son declaradas de interés turístico autonómico» (en castellà). Diari Información, 10-07-2009. [Consulta: 23 abril 2020].

## Enllaços externs

* Les Festes d'Hivern
# Parwelita

La parwelita és un mineral de la classe dels fosfats. Rep el nom en honor del Dr. Alexander Parwel (1906-1978), químic suec del Museu d'Història Nacional de Suècia, a Estocolm, qui ha realitzat moltes anàlisis de minerals de Långban, inclòs el d'aquesta espècie.

## Característiques

La parwelita és un fosfat de fórmula química Mn$_{10}$Sb₂As₂Si₂O$_{24}$. Cristal·litza en el sistema monoclínic. La seva duresa a l'escala de Mohs és 5,5.
Segons la classificació de Nickel-Strunz, la parwelita pertany a «08.BD - Fosfats, etc. amb anions addicionals, sense H₂O, només amb cations de mida mitjana, (OH, etc.):RO₄ = 2:1» juntament amb els següents minerals: cornwallita, pseudomalaquita, reichenbachita, arsenoclasita, gatehouseïta, reppiaïta, ludjibaïta i cornubita.

## Formació i jaciments

Va ser descoberta a la localitat sueca de Långban, situada al municipi de Filipstad, dins el comtat de Värmland. Es tracta de l'únic indret en tot el planeta on ha estat descrita aquesta espècie mineral.

## Referències

* ↑ «Parwelite» (en anglès). Mindat. [Consulta: 13 desembre 2017].